label_title: 2020-as Eurovíziós Dalfesztivál
label_desc: A 2020-as Eurovíziós Dalfesztivál (angolul: "Eurovision Song Contest 2020", , ) lett volna a hatvanötödik Eurovíziós Dalfesztivál, melyet Hollandiában terveztek megrendezni, mivel a 2019-es Eurovíziós Dalfesztivált Duncan Laurence "Arcade" című dala nyerte. Ez lett volna az ötödik alkalom, hogy a dalfesztivált Hollandiában rendezik meg, viszont az első, hogy Rotterdamban. Legutóbb 1980-ban Hága adott otthont a dalfesztiválnak. 2020. március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt az Európában ekkor tomboló COVID–19-világjárvány miatt, azonban 2021-ben visszatér a dalfesztivál, melyet az eredetileg tervezett helyszínen rendeznek meg. A verseny 1956-os elindulása óta ez volt az első alkalom, hogy elmaradt egy évben az Eurovíziós Dalfesztivál. A döntő napján, május 16-án, a 2020-as előadók és dalaik tiszteletére, címmel egy speciális showműsort rendeztek a holland közmédia székhelyén, Hilversumban.